આમ છતાં નીતિન બૈદનું ચુસ્ત, ધારદાર એડિટિંગ અને સિદ્ધાર્થ મલ્હોત્રા, અક્ષય ખન્ના તથા સહકલાકારોના અભિનય ફિલ્મને જોવાલાયક બનાવે છે. ખાસ તો, અક્ષય-સિદ્ધાર્થ. સિદ્ધાર્થના પાત્રનાં અનેક આવરણ હોવા છતાં એણે કમાલનું કામ કર્યું છે. સોનાક્ષીને બહુ ઓછી સ્ક્રીનસ્પેસ મળી છે, પણ એ ઓક્કે છે. ટૂંકમાં, આપણે ત્યાં આંગળીના વેઢે ગણાય એટલી બને છે એવી, ગીતવિહોણી સસ્પેન્સ થ્રિલરના તમે શોખીન હોવ તો ટિકિટ કઢાવો ને જોઈ કાઢો.